Edmond Tupja

Edmond Tupja është përkthyes dhe shkrimtar shqiptar, ka lindur në Tiranë në vitin 1947. Pasi kreu studimet në vendlindje, u diplomua për gjuhë e letërsi frënge në Universitetin e Sorbonës, Paris. Fillimisht pedagog në Fakultetin e Historisë e të Filologjisë, pastaj mësues në qytetin e Gramshit, më vonë përkthyes në Tiranë, sot drejton seksionin e përkthimit pranë departamentit të frëngjishtes në Fakultetin e Gjuhëve të Huaja të Universitetit të Tiranës. 

Tupja është autor tekstesh universitare, vëllimesh me poezi e prozë në shqip dhe frëngjisht, leksikograf, publicist e kritik përkthimesh, laureat çmimesh kombëtare e ndërkombëtare, ka shqipëruar vepra të shkrimtarëve francezë: Proust, Gracq, Tournier, Sartre, Giono, Mauroius, Pieyre de Mandiargues, Delerm, Plazy etj. dhe ka përkthyer në frëngjisht autorë shqiptarë si F. Kongoli, I. Kadare, D. Çomo, D. Çuli, B. Shehu dhe S. Çapaliku. 

Si shkrimtar, ai ka botuar disa tituj, shumë prej tyre me temë erotike. Përmendim këtu: “69 variacione për një temë erotike”, “Tingujt e trupit tënd” dhe “Fjalori erotik”. Ai është gjithashtu autor i veprave autobiografike “Mos ik, o ma” dhe “Kur dhimbja premton dashuri”. https://www.goodreads.com/author/list/1056488.Edmond_Tupja/

 Botime 
 Trotuaret e trishtimit - 1994
 Rërë e rëndë - 1999
 Këshilla një përkthyesi të ri - 2000
 Fjalor erotik i gjuhës shqipe : dhe të tjera "prapësi" pa aq të kripura (në mos më shumë) - 2004
 Tension i lartë - 2006
 Tingujt e trupit tënd - 2008
 Kur dhimbja premton dashuri - 2009
 Mos ik, o ma - 2010
 69 variacione për një temë erotike - 2011
 Lufta e fjalorëve - 2012
 Vajzat e ballkonit - 2014
 Album i brengës më të thellë - 2015
 Po shkoj të kap Enisin - 2016
 Fjalor erotik frutash, lulesh e perimesh - 2017
 Kujtimet e një karrigeje - 2019
 Referime 

Kategoria:Shkrimtarë shqiptarë
Kategoria:Njerëz_që_jetojnë
Kategoria:Lindje 1947
Kategoria:Përkthyes prej frëngjishtes në shqip